Държавен вестник, бр. 90, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  90
Член 8
1. Член 8, алинея 1 от конвенцията се заменя 
със следния текст:
„1. Капитанът на кораб на държава-страна 
(„държавата на знамето“) може да предаде на 
властите на всяка друга държава-страна („при­
емащата държава“) всяко лице, за което има 
сериозни основания да смята, че е извършител 
на посочените в членове 3, 3bis, 3ter или 3quater 
престъпления.“
2. Следният текст се добавя към конвенцията 
като член 8bis:
„Член 8bis
1. Държавите-страни си оказват сътрудни­
чество във възможно най-висока степен за 
предотвратяване и преследване на незаконните 
действия, попадащи в обхвата на конвенцията, 
в съответствие с международното право и пред­
приемат ответни действия по молби по реда 
на този член във възможно най-кратък срок.
2. Всяка молба по реда на този член следва, 
ако е възможно, да съдържа наименованието 
на заподозрения кораб, идентификационния 
номер от ММО, пристанището по регистрация, 
началното и крайното пристанище, както и 
всякаква друга информация. Ако молбата се 
подава устно, молещата страна я потвърждава 
в писмен вид възможно най-скоро. Замолената 
страна незабавно потвърждава получаването на 
всяка писмена или устна молба.
3. Държавите-страни отчитат опасностите 
и трудностите, свързани с качването на борда 
на кораб по море и претърсването на неговия 
товар, и разглеждат възможността за по-без­
опасното вземане на други подходящи мерки, 
договорени между заинтересуваните държави, 
по време на следващия престой на пристанище 
или на друго място.
4. Държава-страна, която има сериозни осно­
вания да подозира, че е извършено или предстои 
да бъде извършено престъпление по членове 3, 
3bis, 3ter или 3quater, в което е въвлечен кораб, 
плаващ под нейно знаме, може да се обърне с 
молба за помощ към други държави-страни за 
предотвратяване или преследване на това прес­
тъпление. Замолените  държави-страни полагат 
всички усилия за оказване на този вид помощ 
в рамките на средствата, с които разполагат.
5. Когато правоохранителни или други опра­
вомощени длъжностни лица на държава-страна 
(„молещата страна“) забележат кораб, плаващ 
под знамето или носещ опознавателни знаци 
на първата страна („първата страна“), насочен 
към териториалното море на някоя държава, 
а молещата държава има сериозни основания 
да подозира, че корабът или лице на борда 
е, е било или предстои да бъде въвлечено в 
извършването на престъпление по членове 3, 
3bis, 3ter или 3quater и молещата страна желае 
да се качи на борда:
(а) В съответствие с алинеи 1 и 2 тя ще 
поиска от първата държава да потвърди наци­
оналността, и
(b) Ако националността бъде потвърдена, 
молещата страна ще поиска от първата страна 
(наричана по-долу „държавата на знамето“) 
разрешение да се качи на борда и да вземе 
подходящи мерки спрямо този кораб, които 
е възможно да включват неговото спиране, 
качване на борда му и претърсване на кора­
ба, неговия товар и лицата на борда, както и 
разпит на лицата на борда с цел да се опре­
дели дали е извършено, или предстои да бъде 
извършено престъпление по членове 3, 3bis, 
3ter или 3quater; и
(с) Държава на знамето или:
(i) разрешава на молещата страна да се 
качи на борда и да вземе подходящи мерки, 
посочени в буква „b“ от тази алинея при спаз­
ване на условията, които тя може да наложи 
съгласно алинея 7; или
(ii) да извърши качване на борда и пре­
търсване със свои правоохранителни или други 
длъжностни лица; или
(iii) да извърши качване на борда и пре­
търсване съвместно с молещата страна при 
спазване на условията, които тя може да наложи 
съгласно алинея 7; или
(iv) да откаже разрешение за качване на 
борда и претърсване.
Молещата страна не се качва на борда на 
кораба и не взема мерките, посочени в буква 
„b“ от тази алинея, без изричното разрешение 
на държавата на знамето.
(d) При или след депозиране на документа 
си за ратификация, приемане, утвърждаване 
или присъединяване държава-страна може да 
уведоми Генералния секретар, че по отноше­
ние на кораби, плаващи под нейно знаме или 
носещи нейните опознавателни знаци, на мо­
лещата страна се дава разрешение да се качи 
на борда и да претърси кораба, неговия товар 
и лицата на борда, както и да разпита същите 
с цел да издири и прегледа документацията за 
неговата националност и да определи дали е, 
или предстои да бъде извършено престъпление 
по членове 3, 3bis, 3ter или 3quater, при поло­
жение че от първата страна няма отговор след 
изтичането на четири часа от потвърждаване 
получаването на молба за потвърждаване на 
националност.
(e) При или след депозиране на документа 
си за ратификация, приемане, утвърждаване 
или присъединяване държава-страна може да 
уведоми Генералния секретар, че по отноше­
ние на кораби, плаващи под нейно знаме или 
носещи нейните опознавателни знаци, на мо­
лещата страна се дава разрешение да се качи 
на борда и да претърси кораба, неговия товар 
и лицата на борда, както и да разпита същите 
с цел да издири и прегледа документацията за